## Odluka o načinu i uvjetima pod kojima rezidenti u poslovanju s nerezidentima mogu primiti naplatu ili izvršiti plaćanje u gotovini u kunama, stranoj gotovini i čekovima

### NN 146/2003 (17.9.2003.), Odluka o načinu i uvjetima pod kojima rezidenti u poslovanju s nerezidentima mogu primiti naplatu ili izvršiti plaćanje u gotovini u kunama, stranoj gotovini i čekovima

# HRVATSKA NARODNA BANKA

2142

Na
temelju članka 34. Zakona o deviznom poslovanju (»Narodne novine«, br.
96/2003.) i članka 38. stavka 3. pod l) Zakona o Hrvatskoj narodnoj banci
(»Narodne novine«, br. 36/2001.) Savjet Hrvatske narodne banke na sjednici održanoj
10. rujna 2003. donio je

## ODLUKU

### o naČinu i uvjetima pod kojima rezidenti u poslovanju s nerezidentima mogu primiti naplatu ili izvrŠiti plaĆanje u gotovini u kunama, stranoj gotovini i Čekovima

OpĆe odredbe

I.

Ovom se
odlukom određuju način i uvjeti pod kojima rezidenti u poslovanju s
nerezidentima mogu primiti naplatu ili izvršiti plaćanje u gotovini u kunama,
stranoj gotovini i čekovima.

II.

Za
potrebe ove odluke rezidentima se smatraju:

§  pravne
osobe sa sjedištem u Republici Hrvatskoj, osim njihovih podružnica u
inozemstvu;

§  podružnice
stranih trgovačkih društava i trgovaca pojedinaca upisane u registar koji se
vodi kod nadležnog tijela državne vlasti ili uprave u Republici Hrvatskoj

§  trgovci
pojedinci, obrtnici i druge fizičke osobe sa sje­diš­tem odnosno prebivalištem
u Republici Hrvatskoj koje samostalnim radom obavljaju gospodarsku djelatnost
za koju su registrirane.

III.

Naplata
i plaćanje u smislu ove odluke mogu se obavljati u konvertibilnim valutama i
kunama.

Naplata i plaĆanje u
stranoj gotovini i Čekovima

IV.

(1)
Rezidenti iz točke II. ove odluke mogu primiti naplatu iz inozemstva u stranoj
gotovini i čekovima, na osnovi izvoza robe i usluga, u vrijednosti do 25.000,00
eura mjesečno. U inozemstvo se može platiti u stranoj gotovini i čekovima na osnovi
uvoza robe i usluga u vrijednosti do 3.000 eura mjesečno. Za mjesečna plaćanja
ili naplate u stranoj gotovini i čekovima, za iznose veće od navedenih,
potrebno je odobrenje Hrvatske narodne banke.

(2) Hrvatska narodna banka odobrit će rezidentu iz točke
II. ove odluke naplatu potraživanja iz inozemstva odnosno izmirenje obveza
prema inozemstvu u stranoj gotovini i čekovima, uz uvjet da se naplata ili plaćanje
u poslovima s inozemstvom ne mogu obaviti ili su znatno otežani ili ako priroda
posla zahtijeva da se takvo plaćanje obavi u stranoj gotovini i čekovima.

(3)
Uvoz ili izvoz robe iz 1. stavka ove točke dokazuje se jedinstvenom carinskom
deklaracijom koja sadrži klauzulu da je roba prešla carinsku crtu pri izvozu,
ili jedinstvenom carinskom deklaracijom za uvoz, a uvoz ili izvoz usluga
dokazuje se ugovorom ili računom za uslugu.

(4)
Odobrenje iz 1. stavka ove točke izdaje se pojedinačno za svaku naplatu ili plaćanje,
a može se dati i za iznos i određeno razdoblje, ali ne duže od jedne godine. U
zahtjevu za odobrenje moraju se navesti razlozi zbog kojih se potraživanje ili
obveza u poslovima s inozemstvom ne može naplatiti odnosno platiti
bezgotovinskim putem.

V.

(1)
Hrvatska narodna banka može izdati odobrenje za naplatu od nerezidenta na
osnovi prodane robe ili usluga u stranoj gotovini i čekovima bez ograničenja u
iznosu, rezidentu koji je registriran ili je agent:

§ za prodaju robe u slobodnim carinskim
prodavaonicama

§ za prodaju robe s carinskog skladišta tipa
»D«

§ za opskrbu stranih
zrakoplova i brodova, gorivom i mazivom te drugom potrošnom robom

§ za prodaju putničkih i
robnih voznih isprava, neposredno ili preko putničkih turističkih agencija, za
račun nerezidenata

§ za pružanje usluga stranim
brodovima pri prihvatu i otpremi tih brodova u lukama u Republici Hrvatskoj.

(2) Za izdavanje odobrenja iz ove točke rezident
zahtjevu prilaže izvod iz registra trgovačkog suda.

VI.

Rezidenti koji su registrirani za pružanje
ugostiteljsko-turističkih usluga (usluga noćenja, pansiona, polupansiona i
usluga prijevoza), usluga marina, pristaništa, zračnih luka i autocesta, ne
trebaju odobrenje Hrvatske narodne banke za naplatu svojih usluga od
nerezidenata u stranoj gotovini i čekovima.

VII.

(1) Nisu dopušteni plaćanje i naplata između
rezidenata i nerezidenata u stranoj gotovini i čekovima na osnovi poslova koji
nisu navedeni u točkama IV. i V. ove odluke.

(2)
Hrvatska narodna banka može iznimno izdati odobrenje za naplatu odnosno plaćanje
između rezidenta i nerezidenta u stranoj gotovini i čekovima i u drugim
opravdanim slučajevima.

Rok za polaganje odnosno povrat strane gotovine i Čekova
na raČun u banci

VIII.

(1)
Rezident je dužan stranu gotovinu i čekove naplaćene u skladu s točkama IV., V.
i VII. ove odluke položiti na svoj račun u banci u roku od pet radnih dana od
dana naplate.

(2)
Odredbe 1. stavka ove točke ne odnose se na rezidenta fizičku osobu koji
samostalnim radom obavlja djelatnost za koju je registriran.

IX.

(1) Za
svako plaćanje nerezidentu u stranoj gotovini i čekovima rezident iz točke II.
ove odluke dužan je podići sredstva sa svog računa u banci ili ih kupiti od
banke.

(2)
Zahtjevu za podizanje strane gotovine ili izdavanje čekova radi plaćanja u
inozemstvu prilaže se predračun nerezidenta – prodavatelja robe ili izvršitelja
usluge.

(3)
Banka je dužna, u ispravi koju izdaje, naznačiti da je gotovina podignuta ili
da su čekovi izdani radi plaćanja u inozemstvu te je dužna voditi posebnu
evidenciju o izdanim čekovima, a predračune na osnovi kojih je isplatila
gotovinu ili izdala čekove, čuvati za potrebe nadzornih tijela.

(4)
Rezident iz točke II. ove odluke kojem su izdani čekovi radi plaćanja u
inozemstvu prema ovoj odluci, dužan je u roku od 60 dana od dana podizanja
gotovine ili čekova podnijeti banci dokaze da su gotovina i/ili čekovi iskorišteni
za plaćanje robe odnosno usluga u inozemstvu ili ih vratiti na svoj račun u
banci.

Naplata i plaĆanje u
gotovini u kunama

X.

(1)
Rezident iz točke II. ove odluke može primiti naplatu od nerezidenta ili
obaviti plaćanje u gotovini u kunama na osnovi izvoza odnosno uvoza robe i
usluga u vrijednosti do 1.000,00 kuna po računu.

(2)
Nisu dopušteni plaćanje i naplata u gotovini u kunama između rezidenta iz točke
II. ove odluke i nerezidenta na osnovi izravnih ulaganja, ulaganja u
nekretnine, poslova s vrijednosnim papirima na tržištu kapitala i tržištu
novca, poslova s udjelima u investicijskim fondovima te kreditnih poslova.

Devizna blagajna

XI.

(1)
Rezident iz točke II. ove odluke za potrebe službenog putovanja u inozemstvo može
imati deviznu blagajnu, a osim iznosa za službeno putovanje rezident koji pruža
usluge u među­narodnom robnom i putničkom prometu i koji pruža hitnu medicinsku
pomoć, može imati deviznu blagajnu i za plaćanje troš­kova na službenom putu u
inozemstvu u svezi s prijevoznim sredstvima i robom. Prosječno dnevno stanje
devizne blagajne u tromjesečju može biti u vrijednosti do 1.500 eura.

(2) Prosječno dnevno stanje devizne blagajne u
tromjesečju izračunava se tako da se zbroje dnevna stanja tijekom tromjesečja
svakoga radnog dana i dobiveni zbroj podijeli s brojem radnih dana tog tromjesečja.

(3) Hrvatska narodna banka može izdati odobrenje
rezidentu za držanje većeg iznosa u deviznoj blagajni nego što je propisano 1.
stavkom ove točke.

(4)
Zahtjevu za dobivanje odobrenja iz ove točke rezident prilaže podatke o stranoj
gotovini iskorištenoj u inozemstvu za službeno putovanje tijekom protekle
godine.

XII.

(1)
Rezidenti koji su registrirani:

§  za
prodaju robe u slobodnim carinskim prodavaonicama

§  za
prodaju robe s carinskog skladišta tipa »D«

§  za
opskrbu stranih zrakoplova i brodova, gorivom i mazivom te drugom potrošnom
robom i

§  za
prodaju putničkih i robnih voznih isprava, neposredno ili preko putničkih turističkih
agencija, za račun nerezidenata,

mogu
imati deviznu blagajnu radi vraćanja ostatka novca kupcu.

(2)
Prosječno dnevno stanje devizne blagajne iz 1. stavka ove točke u jednom
tromjesečju može biti u vrijednosti do 3.000,00 eura. Prosječno dnevno stanje
devizne blagajne izraču­nava se u skladu sa 2. stavkom točke XII. ove odluke.

(3)
Hrvatska narodna banka može izdati rezidentu odobrenje iz 1. stavka ove točke
za prosječno dnevno stanje devizne blagajne više od onoga propisanog 2. stavkom
ove točke.

(4) Za
izdavanje odobrenja iz ove točke rezident zahtjevu prilaže izvod iz registra
trgovačkog suda i pregled prometa u posljednjem tromjesečju.

(5)
Rezident je dužan za potrebe kontrole držati odvojeno dokumentaciju na temelju
koje je primio stranu gotovinu.

ZavrŠne odredbe

XIII.

(1)
Odobrenje Hrvatske narodne banke prema ovoj odluci izdaje se na temelju obrazloženog
zahtjeva rezidenta, najduže za jednu godinu. Zahtjevu se prilažu dokumenti za
pojedinu namjenu i pristojba prema Zakonu o upravnim pristojbama.

(2)
Postupak izdavanja odobrenja provodi se u skladu sa Zakonom o općem upravnom
postupku.

XIV.

Danom stupanja na snagu ove odluke prestaje važiti
Odluka o uvjetima uz koje se daje odobrenje da se potraživanje naplati u
efektivnome stranom novcu (»Narodne novine«, br. 107/1993., 116/1993.,
97/1994., 2/1995. i 87/2001.).

XV.

Ova odluka stupa na snagu osmog dana od dana objave u
»Narodnim novinama«.

O.br. 635/2003.

Zagreb, 10. rujna 2003.

Predsjednik Savjeta
Hrvatske narodne banke
guverner
Hrvatske narodne banke
**dr. sc. Željko Rohatinski,** v. r.

Odluka, NN 146/2003-2142